USS Iowa
**Trieda Iowa** bola trieda bojových lodí amerického námorníctva objednaných v rokoch 1939 - 1940 a určených najmä pre sprievod úderných zväzov rýchlych lietadlových lodí. Boli to posledné dokončené americké bojové lode a pravdepodobne najkvalitnejšie bojové lode vôbec (stavba triedy Montana už bola po vojne zrušená). Zároveň to boli prvé americké bojové lode postavené a projektované bez obmedzení daných Washingtonskou konferenciou. Ich výtlak bol preto (rovnako ako výkon pohonného systému a rýchlosť) v porovnaní s predchádzajúcou triedou South Dakota výrazne vyšší. 

Hlavná výzbroj zodpovedala predchádzajúcej triede, novinkou ale bolo zavedenie 406 mm diel s dĺžkou hlavne 50 kalibrov oproti skorším 45 razie. Trieda sa skladala zo šiestich lodí z ktorých štyri – USS Iowa, USS New Jersey, USS Missouri a USS Wisconsin, boli dokončené ešte v priebehu druhej svetovej vojny a zúčastnili sa posledných fáz vojny v Pacifiku. Stavba posledných dvoch lodí, USS Illinois a USS Kentucky, bola po skončení vojny zastavená a neskôr boli zošrotované.

Prierez delovou vežou
Lode triedy *Iowa* slúžili v každej významnej americkej vojne od polovice až do konca 20. storočia. Za druhej svetovej vojny sprevádzali rýchle lietadlové lode (najmä triedy *Essex*) a ostreľovali pozemné ciele. Na palube *Missouri* potom bola podpísaná japonská kapitulácia. Po vojne boli prevedené do rezervy, ale do kórejskej vojny sa opäť zapojili všetky štyri a ostreľovali severokórejske pozemné ciele a podporovali jednotky OSN. Vo vietnamskej vojne bola nasadená iba *New Jersey* a to opäť pri ostreľovaní pozemných cieľov.

Za vlády prezidenta Ronalda Reagana v 80. rokoch boli všetky štyri lode reaktivované a modernizované. Niesli potom strely s plochou dráhou letu Tomahawk, protilodné riadené strely Harpoon či obranný systém Phalanx. *USS Missouri* a *USS Wisconsin* boli nasadené vo vojne v Zálive v roku 1991. Tri z lodí dnes slúžia ako plávajúce múzea, jedna je uložená v rezerve.

Stavba
------

Všetky lode boli postavené v lodeniciach na východnom pobreží USA. *USS Iowa* bola postavená v lodenici New York Navy Yard v Brooklyne. Stavba sa začala 27. júna 1940, 27. augusta 1942 bol trup spustený na vodu a 22. februára 1943 bola loď prijatá do služby. [USS New Jersey postavila lodenica Philadelphia Navy Yard a do služby loď vstúpila 23. marca 1943.

*USS Missouri* postavili v lodenici *New York Navy Yard* v Brooklyne. Do služby vstúpila 11. júna 1944. *USS Wisconsin* stavala lodenica Philadelphia Navy Yard a ukončená bola 16. apríla 1944.

Galéria
-------

* USS lowaUSS lowa
* USS new JerseyUSS new Jersey
* USS MissouriUSS *Missouri*
* USS WisconsinUSS *Wisconsin*
* USS IllinoisUSS *Illinois*
* USS KentuckyUSS *Kentucky*
* Iowa a Wisconsin*Iowa* a *Wisconsin*
* New Jersey a Missouri.*New Jersey* a *Missouri*.

Referencie
----------

1. ↑   *Iowa Class (BB-61 through BB-66)* [online]. Naval Historical Center, [cit. 2009-07-01]. Dostupné online. (anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Trieda Iowa**

Externé odkazy
--------------

* Profil třídy *Iowa* na webu Naval Historical Center

Zdroj
-----

*Tento článok je čiastočný alebo úplný preklad článku Třída Iowa na českej Wikipédii.*

  


|  |  |
| --- | --- |
| **Bojové lode: Trieda Iowa** |  |
| Predchádzajúca trieda: South Dakota | Nasledujúca trieda: Montana |
| USS Iowa · USS New Jersey · USS Missouri · USS Wisconsin · USS Illinois · USS Kentucky |